《送松江朱焕章之乌程令尹》
元代·成廷圭

新除令尹乌程去，霜落湖田十月初。貂帽锦衣怀印绶，青帘白舫载图书。

到官先谒将军府，省俗仍陪太守车。东望吴淞三百里，莫因莼鲙赋归欤。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。